stanford-oval/wikipedia huggingface dataset:
Balduin III
Suku

Balduin oli Jerusalemin kuningas Fulkin, jure uxoris eli avioliittonsa kautta ja Jerusalemin kuningatar Melisenden,  omalla oikeudellaan, suo jure (1105–1161) poika. Hänen äidinpuoleiset isovanhempansa olivat Jerusalemin kuningas Balduin II ja armenialainen Melitenen prinsessa Morphia. Hänen nuorempi veljensä oli hänen tuleva seuraajansa Amalric I. Hän kuului Anjou-sukuun.
Kuningas

Isänsä Fulkin kuoltua Balduin III ja hänen äitinsä olivat kanssahallitsijoita vuosina 1143–1151. Heidän yhteishallintonsa aikana Palestiinan kristittyjä valtioita heikensi vuoden 1148 epäonnistunut toinen ristiretki.
Vuodesta 1152 lähtien Balduin III hallitsi yksin. Hän joutui heti tukahduttamaan sisällissodan, joka syttyi hänen ja hänen äitinsä kannattajien välillä. Balduin puuttui jatkuvasti Tripolin ja Antiokian kristittyjen valtioiden asioihin ja valloitti Askalonin egyptiläisiltä Fāṭimideiltä elokuussa 1153. Balduin ei kuitenkaan onnistunut estämään muslimijohtaja Nureddinin Damaskoksen valtausta seuraavana vuonna.
Balduin ja Bysantin keisari Manuel I Komnenos suunnittelivat yhteistä hyökkäystä Nureddinia vastaan, mutta se ei koskaan toteutunut.
Avioliitto

Syyskuussa 1158 Balduin avioitui 13-vuotiaan bysanttilaisen prinsessa Theodora Komnenoksen (n. 1145 – ennen 1182) kanssa, joka oli Bysantin keisarin Manuel I Komnenoksen vanhemman veljen, sebastokrator Isaak Komnenoksen ja tämän toisen puolison Irene Synadenen tytär. Hänet kruunattiin Jerusalemin kuningattareksi ennen vihkimistä ja hän toi mukanaan suuret myötäjäiset. Avioliitto oli onnellinen ja 28-vuotiaan Balduinin monet holtittomat irtosuhteet loppuivat. Avioliitto jäi lapsettomaksi.
Leskikuningatar Theodora aloitti vuonna 1168 suhteen sukulaisensa, lähes 50-vuotiaan naimisissa olevan ja tunnetun naistenmiesAndronikos Komnenoksen kanssa, joka oli tullut tekemään kohteliaisuuskäynnin matkallaan Jerusalemissa. He karkasivat pian yhdessä, mikä raivostutti Andronikoksen serkun, keisari Manuelin. Theodoran hallitsema leskenperintö Akko palautui Jerusalemin kuningaskuntaan. He vaelsivat muslimien hallitseman Levantin läpi ja heill syntyi kaksi lasta, Alexios ja Eirene. Hetken Georgiassa vietettyään he muuttivat Anatoliaan, missä Theodora ja hänen lapsensa vangittiin ja tuotiin Manuelin eteen. Andronikos ja Manuel tekivät sovinnon, ja Theodora vietti loppuelämänsä Andronikosin kanssa Paflagoniassa. Hän oletettavasti kuoli ennen vuotta 1182, jolloin Andronikosista tuli keisari.
Kuolema

Kuningatar Melisende kuoli syyskuussa 1161. Balduin kuoli 33-vuotiaana Beirutissa 10. helmikuuta 1163. Huhuttiin, että hänet oli myrkyttänyt Antiokiassa syyrialainen ortodoksi lääkäri hänelle antamillaan pillereillä. "Heti kun kuningas oli ottanut pillerit", kirjoittaa historioitsija Guillaume de Tyre, "häntä kohtasi kuume ja punatauti, joka kehittyi keuhkotaudiksi, johon hän ei saanut hoitoa tai parannusta." Kotimatkalla Balduin viipyi Tripolissa muutaman kuukauden ja jatkoi sitten Beirutiin, jossa hän lopulta kuoli sairauteensa.
Kuten Guillaume sanoo: "Kahdeksan peräkkäisen päivän ajan, kun hautajaiskulkue siirtyi Beirutista Jerusalemiin, valitus oli hillitöntä ja suru uusiutui lähes tunnin välein." Hänet haudattiin Pyhän haudan kirkkoon. Vain 18-vuotias leskikuningatar Theodora vetäytyi leskenperintömailleen Akkoon. Balduinin seuraaja valtaistuimella oli hänen nuorempi veljensä Amalric I.
Perintö

Balduin III oli aikalaistensa arvostama. Balduin oli sivistynyt, hallitsi vasallejaan turvautumatta turhiin voimakeinoihin ja vältti määräämästä liian ankaria veroja. Näistä syistä hän oli alamaistensa rakastama ja myös vihollisensa Nureddinin arvostama. Hän oli sotilasjohtaja, jonka maine aikalaistensa keskuudessa toi hänelle "ihannekuninkaan" tittelin.
| 0 | 1 | 2 | 3 |
| --- | --- | --- | --- |
|  | Edeltäjä: Fulk | Jerusalemin kuningas   | Seuraaja: Amalric I |
Clarion Hotel Helsinki

| Clarion Hotel Helsinki |
| --- | --- |
 Clarion Hotel Helsinki
Osoite:  Tyynenmerenkatu 2
Sijainti:  Jätkäsaari, Helsinki, Suomi
Koordinaatit:  60°09′35″N, 024°55′19″E
Rakennustyyppi:  hotelli
Valmistumisvuosi:  17. lokakuuta 2016
Suunnittelija:  Arkkitehdit Davidsson Tarkela Oy
Korkeus:  78 metriä
Kerrosluku:  16
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Clarion Hotel Helsinki on Helsingin Jätkäsaaressa sijaitseva hotelli, joka avattiin 17. lokakuuta 2016. Rakennus on 16-kerroksinen, 78 metriä korkea ja siinä on 425 hotellihuonetta sekä 15 kokous- ja tapahtumatilaa. Clarionin ylimmässä kerroksessa on näköalabaari, kuntosali, sauna ja kattouima-allas. Hotellin rakennuttaja on norjalainen kiinteistömiljonääri Arthur Buchardt. Hotellitoimintaa hoitaa Strawberry, pohjoismainen hotelliketju, jonka ensimmäinen hotelli Suomessa on Clarion Hotel Helsinki. Strawberry on kansainvälisen Choice Hotels -pörssiyhtiön franchising-kumppani, jonka omistaa norjalainen ”hotellimagnaatti” ja ympäristöaktivisti Petter Stordalen.
Hotellin 16-kerroksisista torneista toinen on sisustettu suomalaiseen tapaan vaalein sävyin ja toinen kansainvälisesti tummemmaksi.
Hotellin vieressä oleva Lars Sonckin suunnittelema suojeltu satamamakasiini korjattiin kongressikeskukseksi.
Aiheesta muualla

Kuvia tai muita tiedostoja aiheesta Clarion Hotel Helsinki Wikimedia Commonsissa
Hotellin verkkosivusto
Taloforum.fi keskusteluketju hotellin rakentamisesta
Molly Shannon

| Molly Shannon |
| --- | --- |
 Shannon vuonna 2008.
Henkilötiedot
Syntynyt: 16. syyskuuta 1964 (ikä 60) Shaker Heights, Ohio
Ammatti:  näyttelijä
Puoliso:  Fritz Chesnut (vih. 2004)
Näyttelijä
Aktiivisena:  1987–
Aiheesta muualla
IMDb 
Elonet
Molly Helen Shannon (s. 16. syyskuuta 1964 Shaker Heights, Ohio) on yhdysvaltalainen näyttelijä ja koomikko. Hänet tunnetaan parhaiten Saturday Night Live -viihdeohjelmasta, jonka vakionäyttelijäkaartiin hän kuului vuodesta 1995 lähtien vuoteen 2001 saakka. Vuonna 2017 hän voitti Film Independent Spirit Awards -palkinnon parhaasta naissivuosasta roolistaan ​​elokuvassa Other People.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1998 | Onni | Happiness | Nancy |
| 1998 | Bileet Roxburyssa | A Night at the Roxbury | Emily Sanderson |
| 1999 | Pakko olla in | Never Been Kissed | Anita |
| 1999 | Terapian tarpeessa | Analyze This | Caroline |
| 2000 | The Grinch | Dr. Seuss’ How the Grinch Stole Christmas! | Betty Lou Who |
| 2000 | Kaikki viisi vaimoani | My 5 Wives | Barbara Van Dyke |
| 2001 | Wet Hot American Summer | Wet Hot American Summer | Gail von Kleinenstein |
| 2001 | Osmosis Jones | Osmosis Jones | Rouva Boyd |
| 2001 | Sattumalta | Serendipity | Eve |
| 2002 | Mutta mitä tapahtui joulupukille 2 | The Santa Clause 2 | Tracy |
| 2003 | Pomon tytär | My Boss's Daughter | Audrey Bennett |
| 2003 | Koiruuksia avaruudesta! | Good Boy! | Rouva Baker |
| 2006 | Marie Antoinette | Marie Antoinette | Victoire-täti |
| 2006 | Scary Movie 4 | Scary Movie 4 | Marilyn |
| 2006 | Talladega Nights: The Ballad of Ricky Bobby | Talladega Nights: The Ballad of Ricky Bobby | Rouva Dennit |
| 2007 | Year of the Dog | Year of the Dog | Peggy |
| 2007 | Alicen kolmet kasvot | More of Me | Alice McGowan |
| 2007 | Evan taivaanlahja | Evan Almighty | Eve Adams |
| 2008 | Igor | Igor | Eva (äänirooli) |
| 2011 | Bad Teacher | Bad Teacher | Melody |
| 2012 | Viiden vuoden kihlaus | The Five-Year Engagement | Onion Chef |
| 2012 | Taloani ette saa | Casa de mi Padre | Sheila |
| 2012 | Hotel Transylvania | Hotel Transylvania | Wanda (äänirooli) |
| 2013 | Trust Me | Trust Me | Janice |
| 2013 | Scary Movie 5 | Scary Movie 5 | Heather Darcy |
| 2016 | Other People | Other People | Joanne Mulcahey |
| 2018 | Hotel Transylvania 3: Monsterit matkalla | Hotel Transylvania 3: Summer Vacation | Wanda (äänirooli) |
| 2018 | Wild Nights with Emily | Wild Nights with Emily | Emily Dickinson |
| 2019 | Kuutoset | Sextuplets | Linda |
| 2019 | Jay and Silent Bob Reboot | Jay and Silent Bob Reboot | SouthBest Airlines Lady |
| 2020 | Lupaava nuori nainen | Promising Young Woman | Rouva Fisher |
| 2020 | Horse Girl | Horse Girl | Joan |
| 2022 | Hotel Transylvania: Monsterimania | Hotel Transylvania: Transformania | Wanda (äänirooli) |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 1991 | Twin Peaks | Twin Peaks | Judy Swain | 1 jakso |
| 1992–1993 | In Living Color | In Living Color | Useita hahmoja | 5 jaksoa |
| 1995–2001 | Saturday Night Live | Saturday Night Live | Useita hahmoja | 117 jaksoa |
| 1997 | Seinfeld | Seinfeld | Sam | 1 jakso |
| 1999–2020 | Will & Grace | Will & Grace | Val Bassett | 8 jaksoa |
| 2002 | Sinkkuelämää | Sex and the City | Lily Martin | 2 jaksoa |
| 2004 | Tuho-osasto | Scrubs | Denise | 1 jakso |
| 2004–2006 | Cracking Up | Cracking Up | Lesley Shackleton | 11 jaksoa |
| 2005–2007 | American Dad | American Dad | Kristy (äänirooli) | 3 jaksoa |
| 2008–2009 | Kath & Kim | Kath & Kim | Kath Day | 17 jaksoa |
| 2010 | Web Therapy | Web Therapy |  | 3 jaksoa |
| 2010 | Glee | Glee | Brenda Castle | 2 jaksoa |
| 2010 | Neighbors from Hell | Neighbors from Hell | Tina Hellman (äänirooli) | 10 jaksoa |
| 2013 | Valaistunut | Enlightened | Eileen Farino | 4 jaksoa |
| 2013 | Hannibal | Hannibal | Kidnappaaja | 1 jakso |
| 2013 | Naistenosastolla Amerikassa | Getting On | Phyllis Marmatan | 3 jaksoa |
| 2013–2022 | Bob's Burgers | Bob's Burgers | Millie (äänirooli) | 7 jaksoa |
| 2016–2019 | Divorce | Divorce | Diane | 24 jaksoa |
| 2018 | Spy Kids: Mission Critical | Spy Kids: Mission Critical | Mjurna (äänirooli) | 12 jaksoa |
| 2019–2021 | The Other Two | The Other Two | Pat Dubek | 16 jaksoa |
| 2021 | The White Lotus | The White Lotus | Kitty Patton | 2 jaksoa |
Aiheesta muualla

Molly Shannon Internet Movie Databasessa. (englanniksi)
Fin Argus

| Fin Argus> Henkilötiedot |
| --- | --- |
Koko nimi:  Steffan Fin Argus
Syntynyt: 1. syyskuuta 1998 (ikä 26) Des Plaines, Illinois, Yhdysvallat
Ammatti:  näyttelijä, laulaja, malli
Näyttelijä
Taiteilijanimet:  Steffan Argus, Fin Argus
Aktiivisena:  2016–
Aiheesta muualla
IMDb 
Steffan Fin Argus (s. 1. syyskuuta 1998 Des Plaines, Illinois) on yhdysvaltalainen näyttelijä, laulaja ja malli.
Elämäkerta

Argus syntyi Des Plainesissa Illinoisissa. Heillä on vanhempi sisko Sadie ja nuorempi sisar Lacey. He kävivät Maine West High Schoolissa ja opiskelivat sitten Berklee College of Musicissa Bostonissa.
Filmografia

2016–2017: The Commute
2017: The Gifted
2018−2019: Total Eclipse
2018: Summer '03
2020: S.H.I.E.L.D. Agentit
2020: Clouds
2022: Stay Awake
2022: Queer as Folk
2023: The Other Two
Diskografia

2016: Make Me Cry
2017: Lost at Sea
2022: Exposure
Aiheesta muualla

Fin Argus Internet Movie Databasessa. (englanniksi)
Pietari Haukkala

| Pietari Haukkala |
| --- | --- |

Näyttelijä(t):  Miikka Wallin
Kesto:  2016–2019
Ensi- esiintyminen:  Osa 3094: Kari tulee viidennellätoista hetkellä  (25. lokakuuta 2016)
Viimeinen esiintyminen:  Osa 3581: Lola ja Pietari, paluu tulevaisuuteen  (10. kesäkuuta 2019)
Henkilötiedot
Status:  eronnut
Ammatti:  ensihoitaja
Sukupuoli:  mies
Suhteet
Vanhemmat:  Asuvat Kanariansaarilla
Sisarukset:  Janne Haukkala Aleksandra Haukkala
Puoliso(t):  Lola Vinberg (eronnut, kuollut)
Infobox OKNimi-testi OK: 
Pietari Matias Haukkala on kuvitteellinen hahmo televisiosarjassa Salatut elämät ja sen sisarsarjassa, Rantabaarissa. Hahmoa esittää Miikka Wallin. Pietari oli ammatiltaan ensihoitaja, ja Janne Haukkalan isoveli. Pietari mainittiin jo sarjassa vuonna 2011 kun Janne yritti ostaa kaljaa hänen nimissään Liisa Salolta.
Rakkauselämä

Pietari oli ennen sarjaan saapumistaan joutunut onnettomuuteen kihlattunsa Lola Vinbergin kanssa. Onnettomuuden jälkeen Lola oli vaipunut koomaan. Pietari vieraili Lolan luona sairaalassa toistuvasti. Kun Jiri Viitamäki sai selville onnettomuudesta, Pietari valehteli kihlattunsa kuolleen. Pietari ei uskonut Lolan heräävän koomasta, joten hän jatkoi elämäänsä. Pian hän aloitti suhteen Eva Tammisen kanssa. Kun Eva suunnitteli parin kihlaantumista, päätti Pietari kertoa hänelle Lolasta ja auto-onnettomuudesta. Eva halusi nähdä Lolan ennen kuin he antaisivat asian olla. Lola oli kuitenkin herännyt koomasta. Lola keskusteli Pietarin kanssa ja hyväksyi sen, että tämä oli jatkanut elämäänsä.
Pietari päätyi suutelemaan Peppi Puolakkaa, jota hän ja Eva olivat auttaneet muutossa. Koska Eva ja Pietari olivat edelleen yhdessä, Pietari päätti lopettaa ystävyytensä Pepin kanssa. Kun Pietari ja Peppi olivat Porissa koulutuspäivillä, he päätyivät humalassa sänkyyn. Pietari kertoi muutaman viikon päästä Evalle pettäneensä tätä, mutta jätti kertomatta sen, kenen kanssa. Myöhemmin Pietari ja Peppi päätyivät sänkyyn uudelleen. Lopulta Eva ja Pietari erosivat, ja Pietari muutti asumaan veljensä Jannen luo. Myöhemmin Pietari alkoi seurustella Pepin kanssa ja muutti tämän luokse asumaan. Pepin ja Pietarin suhteen aikana Pietari oli kiinnostunut tämän siskosta, Aino Kaukovaarasta. Peppi ja Pietari päätyivät lopulta eroamaan Pietarin valehtelun takia.
Lola ja Pietari lähtivät sarjasta samaan aikaan, siirtyen päähenkilöiksi Rantabaariin. Lola ja Pietari lopulta erosivat, kun Lola sai selville Pietarilla olleen salasuhde toiseen naiseen (Suvi Taivalsalo).
Gary Lauck

Gerhard "Gary" Rex Lauck (s. 1953) on yhdysvaltalainen uusnatsiaktivisti ja kustantaja. Hän johtaa NSDAP/AO-nimistä uusnatsijärjestöä. Koska Lauck asui pitkään Lincolnissa Nebraskassa, hänestä on käytetty pilkkanimeä "Farm Belt Führer".
Elämä

Gary Lauck syntyi vuonna 1953 Milwaukeessa Wisconsinissa amerikansaksalaiseen perheeseen. Perhe muutti vuonna 1965 Lincolniin Nebraskaan, missä Lauckin isä toimi Nebraskan yliopiston insinööritieteen professorina. Lauck tutustui Adolf Hitlerin Mein Kampfiin filosofian opintojensa yhteydessä. Omien sanojensa mukaan hän ymmärsi heti kirjan luettuaan olevansa kansallissosialisti.
1970-luvulla Lauck tutustui sekä Amerikassa että  Saksassa useisiin entisiin natseihin ja sai  heiltä vaikutteita. Vuonna 1974 hän rekisteröi NSDAP/AO:n Lincolnissa "yleishyödylliseksi yhdistykseksi". Järjestö aloitti propaganda-aineiston tuottamisen ja levittämisen, ja vuonna 1976 Mainzin poliisi pidätti Lauckin tämän aineiston hallussapidosta. Hän sai samana vuonna toiminnastaan neljän kuukauden vankeustuomion. Lauck karkotettiin eliniäkseen Saksan liittotasavallasta, mutta hän jatkoi propagandan tuottamista Yhdysvalloissa ja julkaisi The New Order -lehteä. Hän myös solmi läheiset suhteet moniin amerikkalaisiin rasistisiin ryhmiin.
Koska Lauck ei voinut itse mennä Saksaan, hän palkkasi Michael Kühnenin ja muutaman muun uusnatsin levittämään propaganda-aineistoa maassa. Berliinin muurin murruttua he päättivät perustaa NSDAP/AO-soluja entisen Itä-Saksan kaupunkeihin. Lokakuussa 1990 Kühnen tovereineen johti ensimmäistä uusnatsien mielenosoitusta Dresdenissä. Kühnen kuoli vuonna 1991 aidsiin, mutta Lauck sai entistä enemmän kannattajia ja taloudellista tukea, joiden avulla hän salakuljetutti Saksaan lisää laitonta natsistista ja rasistista propagandamateriaalia, kuten kirjoja, julisteita ja äänitettyjä puheita ja lauluja. Vuonna 1995 Valitut palat arvioi Lauckin kuuluvan maailman vaarallisimpiin uusnatsismin levittäjiin. Vuonna 1995 Lauck pidätettiin Tanskassa ja luovutettiin Saksaan, jossa hänet tuomittiin neljäksi vuodeksi vankeuteen.
Käännös suomeksi
Paavo Pyhtilä

Paavo Aukusti Pyhtilä (27. helmikuuta 1927 Pattijoki – 5. tammikuuta 2019 Raahe) oli suomalainen taidemaalari. Hän oli taidemaalariliiton ja Kuvataiteilijaseniorit ry:n jäsen ja opiskellut muun muassa Raimo Heinon johdolla. Pyhtilän näyttelydebyytti oli Oulussa vuonna 1953. Hän siirtyi vapaaksi taiteilijaksi vuonna 1968. Raahe-seura valitsi Paavo Pyhtilän vuoden 2007 Raahen Pekaksi tunnustuksena pitkäaikaisesta kuvataiteen ja sen kulttuurin edistämisestä Raahessa.
Pyhtilän tuotanto käsittää pääasiassa öljyvärimaalauksia, mutta myös piirroksia ja veistoksia. Ihmishahmot, toisiinsa sulautuvat maiseman elementit, pelkistetty symboliikka ja hiljaiset tilat ja maisemat ovat tyypillistä hänen töissään. Pyhtilän väripaletti koostuu usein pehmeistä pastellisävyistä. Hänen tyyliä on luonnehdittu jossain määrin surrealistiseksi. Pyhtilän tuotannossa on havaittavissa selkeitä kausia, kuten 1980- ja 1990-lukujen ”kasvottomien kausi”, jolloin hän maalasi paljon kasvottomia pelkistettyjä ihmisfiguureja.
Pyhtilä piti kesällä 2007 kotikaupungissaan Raahessa 80-vuotisjuhlanäyttelyn, jossa oli esillä pääasiassa tuoretta, ikääntymisen problematiikkaa käsittelevää tuotantoa. Hänen töitään on ollut esillä myös muun muassa Pariisissa vuosina 1983–1984. Näyttelyssä vuonna 2005 Tartossa oli esillä kuvanlukijalla toteutettuja abstrakteja kollaaseja. Pyhtilä kutsuu tekniikkaa skanonmontaasiksi.
Pyhtilä on osallistunut Suomen Taiteilijain näyttelyihin 1970-luvulla ja Kuvataiteilijaseniorien näyttelyihin.
Aiheesta muualla

Paavo Pyhtilä Kuvataiteilijamatrikkelissa
Pyhtilä, Pertti: Itse oppinut taiteilija : tapaustutkimus: Paavo Pyhtilä, 80 v., pro gradu -tutkielma, Jyväskylän yliopisto, 2008
Suomen Harmonikkaliitto

Suomen Harmonikkaliitto r.y., (SHL), (engl. Finnish Accordion Association) on harmonikkamusiikin harrastajien järjestö, jonka tarkoituksena on "kehittää monipuolista harmonikkamusiikin harrastusta".
Jäsenyys

Liiton jäseninä oli vuonna 2007 noin 5 000 harmonikansoittajaa ja harmonikkamusiikin ystävää, sekä noin sata alueellista harmonikkakerhoa. Liitto julkaisee neljä kertaa vuodessa ilmestyvää Hanuri-jäsenlehteä, jonka levikki oli vuonna 2007 noin 5 000 kappaletta.
Historia

Yhdistys on perustettu vuonna 1952. Hanuri-lehti on perustettu vuonna 1973.
Organisaatio

Liiton toimintaa ohjaavat liittovaltuusto ja liittohallitus. Vuonna 2007 hallituksen puheenjohtajana toimi Kimmo Mattila ja yhdistys toimi yhteistyössä ja samoissa tiloissa Suomen harmonikkainstituutin kanssa Ikaalisissa.
Aiheesta muualla

Suomen Harmonikkaliiton kotisivut
Wasa Station

Wasa Station oli suunnitelma Vaasaan, Vaasan rautatieaseman pohjoispuolelle rakennettavasta tapahtumakeskuksesta. Se oli tarkoitus sijoittaa Vaasan vanhan linja-autoaseman alueelle, joka jäi tyhjäksi kentäksi sen jälkeen kun linja-autotoiminnot oli siirretty Vaasan rautatieaseman viereen. Wasa Station olisi ollut uudistuvan Klemettilän keskus ja olisi levittänyt kaupungin keskustaa rautatien toiselle puolelle. Rakentaminen oli alun perin tarkoitus alkaa keväällä 2019. Suunnitelma toteuttamisesta hyväksyttiin kaupunginvaltuustossa 15. toukokuuta 2017. Lokakuussa 2018 tontilta ryhdyttiin purkamaan rakennuksia. Uusia toimitiloja etsinyt Yleisradion Vaasan-toimitus oli pitkään mukana hankkeessa.
Suunnitelma

YIT valittiin Vaasan vanhan linja-autoaseman alueen kehittäjäksi voitettuaan Vaasan kaupungin järjestämän suunnittelukilpailun. Suunnitelmassa Wasa Stationin tapahtumakeskukseen kuului kongressi- ja musiikkikeskus, monitoimitilaa, hotelli- ja ravintolamaailma, kauppakeskus, asuntoja sekä autohalli. Torniosuudesta oli tarkoitus tulla noin 90 metriä korkea ja koostua 25 maanpäällisestä kerroksesta, joihin sijoitettaisiin hotelli ja asuntoja. Asuinhuoneistot olisivat olleet tornin yläosassa (kerrokset 16–25). Korttelin pihakannen alle olisi sijoittunut pysäköintihalli. Suunnitelmassa oli bruttoalaa noin 68 000 ja kerrosalaa noin 37 500 neliötä. Musiikki- ja kongressikeskuksen pinta-ala olisi 8 000 neliömetriä ja liiketiloja olisi 21 000 neliömetriä.
Ankkurikaupaksi oli tarkoitus tulla K-Supermarket. Sen lisäksi kokonaisuuteen olisi mahtunut noin 50 kauppaa ja ravintolaa.
Vaasan kaupunginhallitus ilmoitti tekevänsä lopullisen päätöksen projektin aloittamisesta tai hylkäämisestä viimeistään syyskuuhun 2023 mennessä. Lokakuussa 2023 kaupunki tiedotti, ettei hanke toteudu.
Kelvä

Museotien viitta seututiellä 518.
Vornantie
Kelvä on Lieksan eteläisin kylä. Etäisyys Lieksan keskustasta on 36 kilometriä etelään. Asukkaita on noin 100.
Kelvässä toimi peruskoulu 1980-luvun loppuun ja kauppa 1990-luvun loppuun saakka. PikkuKilin kotieläin- ja elämyspiha ja matkailutila Isäntärenki ovat kylän matkailullisia vetonauloja. Kelvässä sijaitsi myös Kelvän laiturivaihde, jonka henkilöliikenne loppui vuonna 1990.
Kelvään kuuluvat pienemmät kylät Läpikäytävä ja Salonkylä.
Kelvä sijaitsee Kelvänjärven itäisellä rannalla.
Vesta (nimi)

| Vesta |
| --- | --- |
Nimipäivä:   
– suomenkielinen:  –
– ruotsinkielinen:  16. lokakuuta
– ortodoksinen:  –
Muunnelmia:  Veste 
Vastineita eri kielissä:  –
Nimen alkuperä:  latinalainen nimi; roomalaisen jumalattaren nimi 
Infobox OKNimi-testi OK: 
Vesta on naisen etunimi, joka on peräisin roomalaisesta mytologiasta. Muinaisitalialaista jumalolentoa Vestaa palvottiin aikoinaan kotilieden, tulen ja perhe-elämän jumalattarena. Sen kreikkalainen vastine oli Hestia.
Digi- ja väestötietoviraston mukaan Suomessa on vuoteen 2023 mennessä tilastoitu yhteensä 157 Vestaa. Suomen lisäksi tätä etunimeä on käytetty ainakin Ruotsissa, Virossa, Britanniassa ja Yhdysvalloissa.
Nimipäivät

Vesta-nimi on sisältynyt suomenruotsalaiseen almanakkaan vuodesta 1929 lähtien. Alun perin nimipäivä oli 17. lokakuuta, mutta vuodesta 2005 alkaen se on ollut jo 16. lokakuuta.
Vuosina 1986–1992 Vestalla oli Ruotsin almanakassa nimipäivä 8. joulukuuta.
Tunnettuja Vestoja

Vesta Rebekka Burman (s. 1994), Vesta, suomalainen laulaja ja lauluntekijä
Vesta-Linnea, Tove Appelgrenin luoman satukirjasarjan päähenkilö
Forssa-yhtiö

Finlayson Forssan kutomon rakennuskantaa. Oikealla oleva automaattikutomo toimii nykyään kauppakeskuksena. Korkeammassa vanhassa kutomossa on enimmäkseen terveys-, hoiva- ja hyvinvointipalveluita.
Forssan puuvillatehdas oli vuonna 1857 perustettu Forssassa sijainnut yritys.
Tukholmalainen Axel Wilhelm Wahren (1814–1885) perusti Forssaan tehtaan nimellä Forssa Bomullsspinneri Bolag. Siihen yhdistyi vuonna 1859 Fabriksbolaget Wahren & Comp:n Kossilaan Forssan lähelle 1855 perustama puuvillakutomo ja Viksbergin kehräämö. Nimeksi tuli Forssa Ab, ja Forssan omistajat saivat siitä 64 prosenttia ja Viksbergin 36 prosenttia.
Yhtiöllä oli Forssassa puuvillakehräämö, kutomo ja sahalaitos. Vuonna 1934 Finlayson osti 50,1 prosenttia Osakeyhtiö Forssan osakkeista Isak Julinilta. Osakeyhtiö Forssa fuusioitiin Finlaysoniin samana vuonna ja uuden yhtiön nimeksi tuli Oy Finlayson-Forssa Ab. Myöhemmin se erotettiin työvaatteita valmistavaksi yhtiöksi, ja Finlayson-nimellä jatkui sisutustekstiilien valmistus. Marraskuussa 2008 Finlayson-Forssa Oy ilmoitti konkurssista. Työt tehtaalla päättyivät konkurssipesän lukuun 23. tammikuuta 2009. Finlayson Oy puolestaan ajoi Forssan tuotantoyksikön alas syyskuussa 2009, mutta kaupunkiin jäivät vielä yhtiön malliosasto ja logistiikkakeskus. Logistiikkakeskus suljettiin keväällä 2019.
Sahan lopetettua toimintansa sen alueelle rakennettiin 2009–2010 Prisma-kauppakeskus.
Tehtaalla oli 1850-luvun lopulla yli 300 työntekijää, ja se oli suurin maaseudulla toiminut tekstiilitehdas. Se työllisti lähinnä oman ja lähipitäjien naisia ja lapsia.
Forssa Oy:n kehräämöalueella suurin käyttäjä on nykyään Hämeen ammattikorkeakoulu. Lisäksi rakennuksissa toimii muun muassa paikallinen kansalaisopisto (Wahren-opisto), keilahalli, päiväkoti ja kirjasto. Kutomossa vanhalla puolella toimii muun muassa hoiva-, hyvinvointi- ja terveyspalveluita. Uudemmalla puolella, entisessä automaattikutomossa on Kesko-vetoinen kauppakeskus.
Lista Forssa-yhtiön isännöitsijöistä

Axel Wilhelm Wahren (1847-1885)
August Borgström (1885-1899)
K. E. Palmén (1899-1919)
Axel Werner Gardberg (1920-1922)
Alfred Viljanen (1922-1924)
Isak Julin (1924-1934)
Lista Forssa-yhtiön hallituksen puheenjohtajista

Henrik Borgström (1859-1883)
Johan Leonard Borgström (1883-1903)
Gustaf Zitting (1904-1922)
Toivo Johannes Rantanen (1922-1924)
Gustaf Zitting (1924-1931)
Isak Julin (1932-1934)